2. ΠΡΟΕΔΡΙΚΟ ΔΙΑΤΑΓΜΑ της 16/22 Μαρτ.1929 Περί των διατυπώσεων και όρων καθ’ ους επιτρέπεται η επί προσωρινή ατελεία εισαγωγή νημάτων εκ μετάξης προς κατασκευήν ταπήτων προοριζομένων δια την αλλοδαπήν. Έχοντες υπ’ όψει το άρθρ.3 του Νόμ.3214 της 14/19 Αυγ.1924 “περί επεκτάσεως και επί των κίτρων της παρεχομένης υπό του Νόμ.ΒΩΙ΄ προσωρινής ατελείας ζακχάρεως εις ορισμένα είδη εσπεριδοειδών”, ως το άρθρον τούτο ετροποποιήθη υπό του άρθρ.2 του Ν.Δ. της 4/11 Σεπτ.1925 “περί τροποποιήσεως διατάξεων τελωνειακών νόμων”, προτάσει των Υπουργών των Οικονομικών και Εθνικής Οικονομίας απεφασίσαμεν και διατάσσομεν: Άρθρ.1.-1.Αι διατάξεις των άρθρ.3 και 6 του από 24 Φεβρ./4 Μαρτ.1925 “περί των διατυπώσεων και όρων καθ’ ους επιτρέπεται ή επί προσωρινή ατελεία εισαγωγή μαλλίνων και βαμβακερών νημάτων προς κατασκευήν ταπήτων προοριζομένων δια την αλλοδαπήν”, εφαρμόζονται και δια την επί προσωρινή ατελεία εισαγωγήν μονοκλώστων απαλών νημάτων εκ ζωϊκής μετάξης και τοιούτων εκ γναφάλων μετάξης (BOURREDE SOIE) προοριζομένων δια την κατασκευήν ανατολικών ταπήτων, εξαχθησομένων εις την αλλοδαπήν. 2.Η εισαγωγή τοιούτων νημάτων προς τον σκοπόν τούτον επιτρέπεται μόνον δια των τελωνείων α΄ τάξεως, παρ’ οις υπάρχουσιν εγκατεστημένα παραρτήματα της διευθύνσεως του χημικού εργοστασίου. 3.Ο ελάχιστος όρος των εκάστοτε πραληπτέων νημάτων εκ μετάξης υπό των εργοστασιαρχών, εις ους εχορηγήθη το πλεονέκτημα της επί προσωρινή ατελεία παραλαβής αυτών, ορίζεται εις 100 χιλιόγραμμα δι’ εκάτερον των ειδών νημάτων εκ μετάξης. Άρθρ.2.-Οι εργοστασιάρχαι, οι παραλαμβάνοντες επί προσωρινή ατελεία νήματα απαλά εκ ζωϊκής μετάξης ή νήματα απαλά εκ γναφάλων μετάξης και νήματα εκ βάμβακος προς κατασκευήν ανατολικών ταπήτων, υποχρεούνται όπως εντός έτους από της παραλαβής των πρώτων τούτων υλών εξαγάγωσιν εις την αλλοδαπήν δια του αυτού τελωνείου ή θέσωσιν 30.Η.σ.2 Πρώτες ύλες Ταπητουργίας εις αποταμίευσιν τους εξ αυτών κατασκευασθέντας τάπητας. Οι αυτοί εργοστασιάρχαι υποχρεούνται όπως καταθέσωσι παρά τω τελωνείω, δι’ ου παρέλαβον τας  πρώτας ύλας, δείγμα εις διπλούν, διαστάσεων 20Χ20 εκατοστομέτρων, εξ εκάστου είδους των παρ’ αυτών παρασκευαζομένων ταπήτων. Δι’ εκάστον είδος ταπήτων παρασκευασθέντων εκ των αυτών πρώτων υλών και παρουσίαζον διαφοράν βάρους ανωτέραν των 250 γραμ. κατά τετραγωνικόν μέτρον, κατατίθεται ανά εν δείγμα εις διπλούν των ανωτέρω διαστάσεων. Επί τη καταθέσει των δειγμάτων τούτων η τελωνειακή αρχή αποστέλλει ταύτα προς το παρ’ αυτή παράρτημα του χημικού εργαστηρίου ίνα τούτο προσδιορίση επί του ετέρου των δειγμάτων το κατά το τετραγωνικόν μέτρον βάρος του τάπητος και την εις μέταξαν και βάμβακα ή εις γνάφαλα μετάξης και βάμβακα περιεκτικότητα αυτού επί τοις εκατόν κατά βάρος. Το πόρισμα της αναλύσεως ταύτης αναγράφεται επί του ετέρου των δειγμάτων, όπερ σφραγίζεται παρά του χημικού παραρτήματος και επιστρέφεται προς την ιδίαν τελωνειακήν αρχήν δια την παραβολήν προς τούτο των εκάστοτε εξαγομένων ή αποταμιευομένων ομοίων ταπήτων και δια την ενέργειαν της κατά το επόμενον άρθρ.3 πιστώσεως του εξαγωγέως εργοστασιάρχου δια της αναλογούσης ποσότητος των επί προσωρινή ατελεία παραληφθεισών υφαντικών υλών. Άρθρ.3.-Οι εξ απαλών νημάτων ζωϊκής μετάξης ή εκ νημάτων εκ γναφάλων μετάξης παρασκευαζόμενοι ανατολικοί τάπητες έχουσι τον στήμονα και την κρόκην εκ βάμβακος, την δε χνουδωτήν επιφάνειαν αποκλειστικώς εκ μετάξης ή αποκλειστικώς εκ γναφάλων μετάξης, μη επιτρεπομένης της κατασκευής χνουδωτής επιφανείας εκ των υλών τούτων αναμίκτων. Δεν επιτρέπεται επίσης η κατασκευή ταπήτων, περιεχόντων ποσόν ζωϊκής μετάξης κατώτερον των 65% και ποσόν γναφάλων μετάξης κατώτερον των 60%. Κατά την εν όλω ή εν μέρει εξαγωγήν ή αποταμίευσιν των ταπήτων τούτων οι εργοστασιάρχαι υποχρεούνται όπως αναγράφωσι εν τη κατατεθειμένη διασαφήσει το κατά το τετραγωνικόν μέτρον βάρος των ταπήτων, εάν η χνουδωτή επιφάνεια αυτών έχει κατασκευασθή εκ μετάξης ζωϊκής ή εκ γναφάλων μετάξης και το πραγματικόν βάρος αυτών. Η τελωνειακή αρχή προβαίνει εις την εξακρίβωσιν του πραγματικού βάρους των προς εξαγωγήν ή αποταμίευσιν ταπήτων και παραβάλλει τούτους συγκριτικώς προς τα παρ’ αυτή κατατειθέμενα δείγματα. Επί τη βάσει της συγκρίσεως ταύτης και του κατά τετραγωνικόν μέτρον βάρους των εξαγομένων ή αποταμιευομένων ταπήτων, προσδιορίζει την εις μέταξαν ή εις γνάφαλα μετάξης και εις βάμβακα εκατοστιαία αναλογίαν αυτών, εκ δε των αριθμών τούτων και εκ του καθαρού βάρους των ταπήτων υπολογίζει το ποσόν των δια την κατασκευήν των ταπήτων  χρησιμοποιηθεισών πρώτων υλών, λαμβάνουσα υπ’ όψιν ότι:α)Το επί τοις % ποσοστόν της ζωϊκής μετάξης ή των γναφάλων μετάξης, το εμπεριεχόμενον εις τους ετοίμους προς εξαγωγήν τάπητας, πολλαπλασιαζόμενον επί τον αριθ.1.45, παρέχει το αντιστοιχούν ποσόν των αυτών υλών, το χρησιμοποιηθέν δια την κατασκευήν 100 μερών βάρους του τάπητος, και β)Το επί τοις % ποσοστόν του βαμβακερού νήματος, το αναλογούν εις τους ετοίμους προς εξαγωγήν τάπητας, πολλαπλασιαζόμενον επί τον αριθ.1.25 παρέχει το αντιστοιχούν ποσόν βαμβακερών νημάτων, το χρησιμοποιηθέν δια την κατασκευήν 100 μερών βάρους του αυτού τάπητος. Επί τη βάσει των υπολογισμών τούτων η τελωνειακή αρχή προβαίνει εις την ανάλογον πίστωσιν του εξαγωγέως εργοστασιάρχου δια της εις το βάρος των εξαχθέντων ταπήτων αντιστοιχούσης ποσότητος των επί προσωρινή ατελεία παραληφθεισών υφαντικών υλών και εις την ανάλογον λύσιν της κατά την παραλαβήν αυτών κατατεθείσης εγγυήσεως. 